**ELŐTERJESZTÉS**

**A KÉPVISELŐ-TESTÜLET**

**2021. november 12-i rendkivüli ülésére**

**Előterjesztés**

**Energiaközösségek kialakítását támogató több éves program megvalósítására vonatkozó pályázati anyag jóváhagyása**

A napirendet tárgyaló ülés dátuma: 2021.11.12.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása**:

**2. Jogszabályi hivatkozások**: ---

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Az ÉMI Építésügyi Minőségellenőrző Innovációs Nonprofit Kft. pályázati felhívást tett közzé energiaközösségek kialakítására irányuló beruházások támogatására.

Pályázati kategóriák:

- A. Energiaközösség létrehozása és működtetése;

- B. Független aggregátor létrehozása és működtetése

A pályázati felhívás keretében az A., B. alprogram közül egy támogatást igénylő egy támogatási kérelmen belül kizárólag egy alprogramra nyújthat be pályázatot.

A rendelkezésre álló forrás: 4 milliárd forint. Támogatás a rendelkezésre álló keret erejéig nyújthat

Kiírás keretében támogatási kérelmet mindkét alprogram esetén önállóan vagy konzorciumi formában is be lehet nyújtani.

Pályázóként támogatási kérelmet nyújthatnak be a Magyarországon székhellyel vagy az Európai Gazdasági Térség területén székhellyel és Magyarországon fiókteleppel rendelkező jogi személyek az alábbiak szerint:

1. Jogi személyiségű vállalkozások, nonprofit gazdasági társaságok és egyéb gazdasági szervezetek közül a 113, 114, 129, 141, 572, 573 GFO kóddal rendelkezők, amelyek

• kettős könyvvitelt vezetnek,

• nem tartoznak a KATA hatálya alá,

1. Nonprofit és egyéb nem nyereségérdekelt szervezetek közül, amelyek:

• az 517, 529, 551, 552, 559, 561, 562, 563, 569, 599 GFO kóddal rendelkezők;

1. Költségvetési- és költségvetési rend szerint gazdálkodó szervek közül, amelyek

• a 311, 312, 341 342, 381, 382, 321, 322 GFO kóddal rendelkezők,

A pályázat megvalósítási határideje: a támogatói döntést követő 24 hónap.

A támogatás intenzitása az elszámolható költségek 100%-a. Támogatási kérelmenként az igényelhető támogatás összege maximum 1 milliárd Ft lehet.

A támogatás formája: vissza nem térítendő támogatás. A folyósítás két előleg és egy záró kifizetés igénylés kertében történ

A pályázat benyújtásának végső határideje 2021. november 15.

Telki község Önkormányzata az idei év tavaszán megkezdte az Innovációs és Technológiai Minisztérium által támogatott megújuló energia mintaprojekt előkészítő munkálatait, megvalósíthatósági tanulmány készítését. Az előkészítő munkák keretében meg lett vizsgálva, hogy kistelepülési léptékben hatékonyan megvalósítható-e a mintaprojekt. A tanulmányt teljes egészében külső támogatásból finanszíroztuk.

A tervezett projekt keretében létrejövő rendszer a középfeszültségű hálózat trafóihoz telepített akkumulátoros tárolókkal biztosíthatja majd azt, hogy a kereskedővel megállapodott tarifáért adott mennyiségű energiát vásárolhassunk. Az energetikai program keretében az energia közösség résztvevői akár a kereskedőn keresztül vagy a csoporton belül akár saját magunknak is termelhetünk vagy vásárolhatunk olcsóbban energiát.

Természetesen a családok és a kisvállalkozók egyaránt igénybe vehetik ezt a kedvezményes lehetőséget, de akár a település saját közösségi közlekedését kiszolgáló elektromos buszok töltése vagy más hasonló cél is lehetővé válhat a projekt révén.

A képviselő-testület 106 /2021. (X.19.) Önkormányzati határozatával döntött arról, hogy a Nemzetközi Fejlesztési és Forráskoordinációs Ügynökség Zrt. közreműködésével pályázati anyagot állít össze az energiaközösségek kialakítására irányuló beruházások megvalósítását szolgáló pályázaton történő benyújtás érdekében.

Telki, 2021. november 10.

Deltai Károly

polgármester

**Határozati javaslat**

**Telki község Önkormányzat képviselő-testülete**

**/2021. (XI. ) számú Önkormányzati határozat**

**Energiaközösségek kialakítását támogató több éves program megvalósítására vonatkozó pályázati anyag jóváhagyása**

Telki község Önkormányzat képviselő-testülete úgy határoz, hogy az ,,Energiaközösségek kialakítását támogató több éves program megvalósítására vonatkozó pályázati felhíváson,, a Nemzetközi Fejlesztési és Forráskoordinációs Ügynökség Zrt. által összeállított pályázati anyag konzorciumi partnerként történő benyújtásával indul.

Felhatalmazza a polgármestert a pályázati dokumentáció benyújtásához szükséges nyilatkozatok, dokumentumok aláírására.

Felelős: polgármester

Határidő: azonnal